62023TJ1108_INF
Presuda Općeg suda (prvo vijeće) od 2. travnja 2025. –Pumpjanskaja/Vijeće
(predmet T-1108/23)
„Zajednička vanjska i sigurnosna politika – Mjere ograničavanja s obzirom na djelovanja kojim se podrivaju ili ugrožavaju teritorijalna cjelovitost, suverenitet i neovisnost Ukrajine – Zamrzavanje financijskih sredstava – Popis osoba, subjekata i tijela na koje se primjenjuje zamrzavanje financijskih sredstava i gospodarskih izvora – Zadržavanje tužiteljeva imena na popisu – Članak 2. stavak 1. in fine Odluke 2014/145/ZVSP – Pojam ‚korist od vodeće poslovne osobe koja djeluje u Rusiji’ – Članak 2. stavak 1. točka (g) Odluke 2014/145 – Članak 3. stavak 1. točka (g) Uredbe (EU) br. 269/2014 – Pogreška u ocjeni”
1.
Europska unija – Sudski nadzor zakonitosti akata institucija – Mjere ograničavanja poduzete s obzirom na stanje u Ukrajini – Doseg nadzora – Dokaz utemeljenosti mjere – Obveza nadležnog tijela Unije da u slučaju osporavanja dokaže osnovanost razloga iznesenih protiv predmetnih osoba ili subjekata – Uvrštenje na popise utemeljeno na skupu preciznih, konkretnih i dosljednih indicija – Nepostojanje – Pogreška u ocjeni
(Povelja Europske unije o temeljnim pravima, čl. 47.; Odluka Vijeća 2014/145/ZVSP, kako je izmijenjena odlukama (ZVSP) 2023/1767, (ZVSP) 2024/847 i (ZVSP) 2024/2456; uredbe Vijeća br. 269/2014, 2023/1765, 2024/849 i 2024/2455)
(t. 29.-32., 47.-55.)
2.
Zajednička vanjska i sigurnosna politika – Mjere ograničavanja poduzete s obzirom na stanje u Ukrajini – Kriteriji za donošenje mjera ograničavanja – Vodeće poslovne osobe koje djeluju u Rusiji i članovi njihove uže obitelji ili druge fizičke osobe koje od njih imaju koristi – Presuda kojom se poništavaju mjere ograničavanja protiv vodećih poslovnih osoba – Doseg – Poništenje mjera ograničavanja protiv članova njihove uže obitelji
(Odluka Vijeća 2014/145/ZVSP, kako je izmijenjena odlukama (ZVSP) 2023/1094, (ZVSP) 2023/1767, (ZVSP) 2024/847 i (ZVSP) 2024/2456, čl. 2. st. 1. t. (g); uredbe Vijeća br. 269/2014, čl. 3. st. 1. t. (g), 2023/1089, 2023/1765, 2024/849 i 2024/2455)
(t. 38., 42.-44., t. 1. izreke)
Izreka
1.
Odluka Vijeća (ZVSP) 2023/1767 od 13. rujna 2023. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine, Provedbena uredba Vijeća (EU) 2023/1765 od 13. rujna 2023. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine, Odluka Vijeća (ZVSP) 2024/847 оd 12. ožujka 2024. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine, Provedbena uredba Vijeća (EU) 2024/849 оd 12. ožujka 2024. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine, Odluka Vijeća (ZVSP) 2024/2456 оd 12. rujna 2024. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine i Provedbena uredba Vijeća (EU) 2024/2455 оd 12. rujna 2024. o provedbi Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine poništavaju se u dijelu u kojem je ime Galine Evgenjevna Pumpjanskaja zadržano na popisu osoba, subjekata i tijela na koje se primjenjuju mjere ograničavanja.
2.
Vijeću Europske unije nalaže se snošenje vlastitih troškova, kao i troškova Galine Evgenjevna Pumpjanskaja.